section_heading: He-Man i Gospodari svemira (2002. - 2004.)
paragraph_text: Animirani TV serijal He-Man i Gospodari svemira (2002.-2004.) je svojevrsna posveta originalnom serijalu iz sredine 1980-ih. Priču i izgled likova vraća na njihove izvorišne osnove uz neke manje izmjene. Osobitost serijala je što daje pozadinsku priču za sve likove te doznajemo njihovu prošlosti i kako su postali likovi koje danas znamo. Također, odavanje počasti originalnom serijalu uočljivo je tijekom uvodne špice koja dijelom prati naraciju originalnog uvoda, ali i u drugim elementima.